Սոցիալական ապահովության պետական ծառայության պետը վստահեցրել է, որ ազատվելու են անբարեխիղճ աշխատողներից. «Բոլոր խնդիրներն իմ ուշադրության կենտրոնում են։ Մենք տարածքային բաժինների հետ հանդիպումներ ենք ունենում, ներկայացնում ենք մեր մոտեցումները։ Բարեխիղճ աշխատակիցների համար մենք սահմանելու ենք խրախուսման միջոցներ։ Իսկ ոչ բարեխիղճներից ազատվելու ենք։ Չեմ վարանում, հաստատակամ ասում եմ, գնալու եմ առաջ։ Եթե վեց ամսվա ընթացքում 4—5 անգամ մարդկանց բացատրում ենք, որ մեր սկզբունքները սրանք են՝ լինել ազնիվ, գայթակղությունների չգնալ, մատուցել որակյալ ծառայություն, և նրանք հետևություն չեն անում, ապա համապատասխան քայլեր կձեռնարկենք նրանց նկատմամբ»։